# ISO 3166-3

ISO 3166-3 és una norma internacional que defineix els codis d'estats o territoris dependents que han esdevingut obsolets a la norma ISO 3166-1 degut a:
* Fusió de codis, com Alemanya Oriental i Occidental.
* Divisió, com Txecoslovàquia en República Txeca i Eslovàquia.
* Modificació substancial del nom, com Birmània ara Myanmar.
Tots els codis ISO 3166-1 alfa-2 retirats des de 1974 s'inclouen a l'ISO 3166-3 afegint-hi dues lletres. La majoria d'aquests codis van ser retirats abans de la introducció dels dominis d'internet. Alguns dels últims codis continuen sent utilitzats a internet, com per exemple YU de Iugoslàvia. Quatre anys després de retirar un codi es pot assignar de nou, com per exemple CS que abans era de Txecoslovàquia i avui és de Sèrbia i Montenegro.
A continuació s'indiquen els codis ISO 3166-3 ordenats per any.
| Any | Codi | Nom | Observacions |
| 1975 | SK_IN | Sikkim | Avui inclòs a l'Índia (IN) i reassignat a Eslovàquia. |
| 1977 | AI_DJ | Territori Francès dels Àfars i dels Isses | Substituït per DJ (Djibouti) i reassignat a Anguilla. |
| 1977 | DY_BJ | Dahomey | Substituït per BJ (Benín). |
| 1977 | VD_VN | República Democràtica de Vietnam | Avui inclòs a Vietnam (VN). |
| 1979 | BQ_AQ | Territori Antàrtic Britànic | Avui inclòs a l'Antàrtida (AQ). |
| 1979 | FQ_HH | Terres Australs i Antàrtiques Franceses | Avui inclòs en part a AQ i substituït per TF (Terres Australs Franceses). |
| 1979 | GE_HH | Illes Gilbert i Ellice | Avui separades entre KI (Kiribati) i TV (Tuvalu), i reassignat a Geòrgia. |
| 1980 | NH_VU | Noves Hèbrides | Substituït per VU (Vanuatu). |
| 1980 | PZ_PA | Zona del Canal de Panamà | Avui inclòs a Panamà (PA). |
| 1980 | RH_ZW | Rhodèsia | Substituït per ZW (Zimbàbue). |
| 1983 | NQ_AQ | Terra de la Reina Maud | Avui inclòs a l'Antàrtida (AQ). |
| 1984 | CT_KI | Illes Canton i Enderbury | Avui inclòs a Kiribati (KI). |
| 1984 | HV_BF | Alt Volta | Substituït per BF (Burkina Faso). |
| 1986 | JT_UM | Atol Johnston | Avui inclòs a Illes d'Ultramar Menors dels Estats Units (UM). |
| 1986 | MI_UM | Atol Midway | Avui inclòs a UM. |
| 1986 | PC_HH | Territori Fideïcomissari de les illes del Pacífic | Substituït per FM, MH, MP i PW. |
| 1986 | PU_UM | Illes Miscel·lànies del Pacífic dels EUA | Avui inclòs a UM. |
| 1986 | WK_UM | Illa Wake | Avui inclòs a UM. |
| 1989 | BU_MM | Birmània | Substituït per MM (Myanmar). |
| 1990 | DD_DE | Alemanya Oriental | Avui inclòs a Alemanya (DE). |
| 1990 | YD_YE | Iemen del Sud | Avui inclòs al Iemen (YE). |
| 1992 | SU_HH | Unió Soviètica | Substituït per AM, AZ, BY, EE, GE, KG, KZ, LT, LV, MD, RU, TJ, TM, UA i UZ. SU encara s'usa a internet. |
| 1993 | CS_HH | Txecoslovàquia | Substituït per CZ (República Txeca) i SK (Eslovàquia), i reassignat a Sèrbia i Montenegro. |
| 1993 | NT_HH | Zona Neutral | Avui repartit entre SA (Aràbia Saudita) i IQ (Iraq). |
| 1997 | FX_FR | França europea | Avui inclòs a FR (França). |
| 1997 | ZR_CD | Zaire | Substituït per CD (República Democràtica del Congo). |
| 2002 | TP_TL | Timor Portuguès | Substituït per TL (Timor-Leste). TP encara s'usa a internet. |
| 2003 | YU_CS | Iugoslàvia | Substituït per CS (Sèrbia i Montenegro. YU encara s'usa a internet. |

## Enllaços externs

* Country Codes - ISO 3166. International Organization for Standardization (anglès)